มีเพศสัมพันธ์กับแฟนแล้ว ป้องกันใส่ถุง ถุงไม่ขาดไม่รั่ว พอถึงช่วงประจำเดือนมาก็ปวดท้องกับเจ็บหน้าอก แต่ประจำเดือนไม่มาสักที เมื่อเดือนที่แล้วกินยาคุมฉุกเฉิน จะส่งผลถึงเดือนนี้มั้ย จะท้องรึป่าว ประจำเดือนจะมาตอนไหน เครียดมาก
สวัสดีค่ะ การมีเพศสัมพันธ์หากใส่ถุงยางอนามัยตลอดการมีเพศสัมพันธ์ โอกาสตั้งครรภ์มีน้อยมาก น้อยกว่า2% ไม่มีความจำเป็นต้องใช้ยาคุมฉุกเฉินตามเข้าไปอีก ยาคุมฉุกเฉินหากใช้ตั้งแต่เดือนที่แล้ว ไม่น่าจะมีผลมาถึงรอบเดือนปัจจุบันค่ะประจำเดือนที่ไม่มานานเกิน 35 วันจากรอบก่อนนั้น อาจจะมีสาเหตุมาจาก การตั้งครรภ์ ถุงน้ำหลายใบในรังไข่ พังผืดที่มดลูก ฮอร์โมนจากรังไข่ไม่สมดุล โรคไทรอยด์ทำงานผิดปกติซึ่งสามารถตรวจเรื่องการตั้งครรภ์ด้วยชุดตรวจครรภ์ทางปัสสาวะ ที่ให้ผลบวกได้ 10-14 วันหลังปฏิสนธิ หากให้ผลลบ แต่ประจำเดือนก็ยังไม่มา ให้ไปยืนยันผลที่รพ.และหาสาเหตุอื่นๆที่อาจจะเป็นไปได้ต่อไป